Η **Καλαθοσφαίριση Αγίας Παρασκευής**, ευρέως γνωστή ως **Κ.Α.Π.**, είναι ελληνικό αθλητικό σωματείο που δραστηριοποιείται στην Αγία Παρασκευή, όπου και βρίσκεται η έδρα του, το Κλειστό Γυμναστήριο Κοντοπεύκου. Επίσημο έτος ίδρυσής του είναι το 1986 και αγωνίζεται με χρώματα το μαύρο και το λευκό. Διατηρεί τμήματα ανδρικής καλαθοσφαίρισης όλων των ηλικιακών ομάδων.

Τμήμα καλαθοσφαίρισης ανδρών
----------------------------

### Ιστορική αναδρομή

#### Ίδρυση και πορεία στην Ε.Σ.Κ.Α. (1986-2000)

Ο **Ο.Φ.Κ. Αγίας Παρασκευής** ιδρύθηκε το 1986 έπειτα από συγχώνευση των τμημάτων καλαθοσφαίρισης των ομάδων Φ.Φ.Σ. Κεραυνός Αγίας Παρασκευής και Α.Ο. Πήγασος Αγίας Παρασκευής.

Μέχρι το καλοκαίρι του 1988 ο σύλλογος λάμβανε μέρος στα Πρωταθλήματα της Ε' Κατηγορίας Ανδρών της Ε.Σ.Κ.Α. Μέχρι το 1990 αγωνίστηκε στα πλαίσια της Δ' Ε.Σ.Κ.Α. ενώ κατά τη μακρά περίοδο από το 1900 έως το 1995 ανήκε στο δυναμικό της Γ' Ε.Σ.Κ.Α. Ακολούθησε μια σύντομη παραμονή στη Β' Ε.Σ.Κ.Α. και κατά το χρονικό διάστημα από το 1997 έως το 2000 συμμετείχε στους αγώνες της Α' Ε.Σ.Κ.Α.

Την αγωνιστική περίοδο 1999-00 η ομάδα της Αγίας Παρασκευής κατέκτησε το Πρωτάθλημα Ανδρών της Α' Ε.Σ.Κ.Α. λαμβάνοντας το δικαίωμα ανόδου για πρώτη φορά στην ιστορία της στις εθνικές κατηγορίες. Κατά την παρθενική του περίοδο στη Γ' Εθνική Κατηγορία, 2000-01, ο σύλλογος ολοκλήρωσε τις αγωνιστικές του υποχρεώσεις στην 4η θέση του βαθμολογικού πίνακα. Το ίδιο καλοκαίρι μετονομάστηκε σε **Καλαθοσφαίριση Αγίας Παρασκευής**.

#### Πορεία στη Γ' Εθνική (2000-2009)

Την επόμενη χρονιά, 2001-02, η Κ.Α.Π. κατέλαβε και πάλι στην 4η θέση της τελικής βαθμολογίας, ενώ την περίοδο 2002-03 τερμάτισε μια θέση χαμηλότερα. Η επόμενη χρονιά, 2003-04 ήταν ελαφρώς χειρότερη με την ομάδα να εξασφαλίζει την 7η θέση. Η καθοδική πορεία συνεχίστηκε τη χρονιά 2004-05 που επέφερε την 8η θέση, χωρίς ωστόσο ο σύλλογος να κινδυνεύσει με υποβιβασμό.

Σημαντική ανάκαμψη παρατηρήθηκε την αγωνιστική περίοδο 2005-06 οπότε και βρέθηκε στην 3η και καλύτερη μέχρι τότε θέση με 19 νίκες και 7 ήττες. Η επόμενη περίοδος, 2006-07 υπήρξε ακόμη πιο επιτυχημένη με την ομάδα να τερματίζει 2η στον όμιλό της (σε ισοβαθμία με τον 3ο Γκυζιακό.

Κατά την αγωνιστική περίοδο 2007-08 η Κ.Α.Π. βρέθηκε στην 5η θέση της βαθμολογίας ως άτυχη τριπλής ισοβαθμίας με την 3η και 4η ομάδα. Ακόμη μια 2η θέση καταγράφεται τη χρονιά 2008-09 σε ισοβαθμία μάλιστα με την πρωτοπόρο ΑΕΚ Πήγασος Άργους (21 νίκες και 5 ήττες). Η εξέλιξη αυτή οδήγησε στην άνοδο της ομάδας στη Β' Εθνική Κατηγορία μετά από προσπάθειες μιας δεκαετίας περίπου.

#### Πορεία στη Β' Εθνική (2009-2012)

Στα πλαίσια της Β' Εθνικής, σε μοναδικό πλέον όμιλο, η Κ.Α.Π. δεν πραγματοποίησε ιδιαίτερα πετυχημένη πορεία τη χρονιά 2009-10 τερματίζοντας 13η και εντός της ζώνης του υποβιβασμού. Όμως την επόμενη αγωνιστική περίοδο, 2010-11, πετυχαίνοντας 21 νίκες και 5 ήττες ο σύλλογος αναδείχθηκε Πρωταθλητής του 1ου Ομίλου Νότου της Γ' Εθνικής Κατηγορίας, λαμβάνοντας το εισιτήριο επιστροφής στη Β' Εθνική. Παράλληλα έφτασε μέχρι τον τελικό του Κυπέλλου Ανδρών της Ε.Σ.Κ.Α. όπου και γνώρισε την ήττα από τον Αετό με σκορ 85-84.

Την επόμενη αγωνιστική περίοδο, 2011-12, η ομάδα κατέλαβε την 3η θέση της τελικής βαθμολογικής κατάταξης πετυχαίνοντας για πρώτη φορά στην ιστορία της την άνοδο στην Α2 Εθνική Κατηγορία, την υψηλότερη που έχει φτάσει μέχρι σήμερα. Την ίδια περίοδο ο σύλλογος πραγματοποίησε το ντεμπούτο του στο Κύπελλο Ελλάδος, γνωρίζοντας τον αποκλεισμό στην 2η Αγωνιστική της Α' Φάσης από το Φιλαθλητικό Ζωγράφου σε ένα πλούσιο σε καλάθια παιχνίδι που έληξε στη δεύτερη παράταση 104–97.

#### Πορεία στην Α2 Εθνική (2012-σήμερα)

Η λήξη της περιόδου 2012-13 βρήκε την ομάδα της Αγίας Παρασκευής στην 6η θέση του βαθμολογικού πίνακα της Α2 Εθνικής, έχοντας συγκεντρώσει 14 νίκες και 12 ήττες. Στο θεσμό του Κυπέλλου συμμετείχε μόλις στην 1η Αγωνιστική της Α' Φάσης όπου και ηττήθηκε από την Α.Ε. Νέας Κηφισιάς με σκορ 69-65.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, η Κ.Α.Π. διαγωνίστηκε στο Πρωτάθλημα της Α2 Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Έχοντας συγκεντρώσει 2 νίκες και 24 ήττες, κατέλαβε τη 14η και τελευταία θέση της τελικής βαθμολογίας με αποτέλεσμα να υποβιβαστεί.

Στη διοργάνωση του Κυπέλλου Ελλάδος αγωνίστηκε σε δύο παιχνίδια, γνωρίζοντας τον αποκλεισμό στην πρεμιέρα της Β' Φάσης από τον Ηλυσιακό με ευρεία διαφορά, 53-90.

Έδρα του συλλόγου είναι το Κλειστό Γυμναστήριο Κοντοπεύκου, χωρητικότητας 1.000 θέσεων. Πρόεδρός του διοικητικού συμβουλίου είναι ο Αλέξανδρος Άρχος, γενικός αρχηγός ο Κώστας Καρυστινός και έφορος του ανδρικού τμήματος η Ελισσάβετ Λυμπεροπούλου-Τασιοπούλου. Καθήκοντα πρώτου προπονητή διατηρεί από τον Ιανουάριο του 2014 ο Δημήτρης Αποσκίτης με συνεργάτη τον Ισίδωρο Κουτσό. Το ρόστερ της Κ.Α.Π. για την αγωνιστική περίοδο 2013-14 συνθέτουν οι παρακάτω αθλητές:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
| 04 | Παύλος Καρβούνης | 1972 | 1 | 1,80 | Έλληνας |
| 05 | Στέφανος Άρχος | 1992 | 1 | 1,90 | Έλληνας |
| 06 | Σωτήρης Μπουρδάνος | 1986 | 2 | 1,94 | Έλληνας |
| 07 | Θοδωρής Βασιλόπουλος | 1992 | 4 | 2,00 | Έλληνας |
| 08 | Ανδρέας Ψαρόπουλος | 1986 | 3-4 | 2,03 | Έλληνας |
| 09 | Νίκος Ματζιώρης | 1983 | 4 | 2,00 | Έλληνας |
| 10 | Γιώργος Ζερβός | 1977 | 3-4 | 1,95 | Έλληνας |
| 11 | Μίκο Γκολούμποβιτς | 1982 | 5 | 2,06 | Μαυροβούνιος |
| 12 | Χρήστος Σβάρνας |  | 3-4 | 1,98 | Έλληνας |
| 13 | Χρήστος Λαμπρόπουλος |  | 2 | 1,83 | Έλληνας |
| 15 | Γιάννης Αναγνωστόπουλος | 1994 | 4-5 | 2,06 | Έλληνας |
| 17 | Τάσος Καρτέρης |  | 1-2 | 1,88 | Έλληνας |
| 19 | Πρόδρομος Νικολαΐδης | 1978 | 3-4 | 2,01 | Κύπριος Έλληνας |
|    **Προπονητής** |
|  | Δημήτρης Αποσκίτης |  | Coach |  | Έλληνας |
| *Δεδομένα: Απρίλιος 2014* |

Παραπομπές
----------

1. ↑  «Ένωση Σωματείων Καλαθοσφαίρισης Αττικής» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
2. 1 2 3 4 5 6 7 8 9 10 11 12 13 14  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
3. ↑  «Πρωταθλητές Γ' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ε.Ο.Κ.
4. ↑  «Κυπελλούχος ΕΣΚΑ ο Αετός!»[*νεκρός σύνδεσμος*], άρθρο στον ιστότοπο BasketNet.gr, 5 Μαΐου 2011.
5. ↑  «Ο Αίολος Τρικάλων ανέβασε την Αγία Παρασκευή», άρθρο στον ιστότοπο OnSports.gr, 19 Μαΐου 2012.
6. ↑  «Πήρε το ντέρμπι ο Αίολος»[*νεκρός σύνδεσμος*], άρθρο στον ιστότοπο BasketNet.gr, 14 Σεπτεμβρίου 2011.
7. ↑  «Τα αποτελέσματα της Α' φάσης του Κυπέλλου», άρθρο στον ιστότοπο Sport24.gr, 15 Σεπτεμβρίου 2012.
8. ↑  «Αποτελέσματα Α2- 26η αγωνιστική… Πρωταθλήτρια ΑΕΚ! Επεσε ο Φιλαθλητικος!», άρθρο στον ιστότοπο InfoBasket.gr, 10 Μαΐου 2014.
9. ↑  «Ηλυσιακός: Επίδειξη δύναμης στην Αγία Παρασκευή», άρθρο στον ιστότοπο OnSports.gr, 21 Σεπτεμβρίου 2013.
10. ↑  «Σούπερ η Νέα Κηφισιά κι ο Ηλυσιακός», άρθρο στον ιστότοπο Gazzetta.gr, 21 Σεπτεμβρίου 2013.
11. ↑  ΔΣ - K.Α.Π.(Καλαθοσφαίριση Αγίας Παρασκευής) Αρχειοθετήθηκε 2018-02-14 στο Wayback Machine. πληροφορίες στον επίσημο ιστότοπο του συλλόγου.
12. ↑  Προπονητές - K.Α.Π.(Καλαθοσφαίριση Αγίας Παρασκευής) Αρχειοθετήθηκε 2018-02-14 στο Wayback Machine. πληροφορίες στον επίσημο ιστότοπο του συλλόγου.
13. ↑  «Τέλος ο Χατζηπανηγύρης από Αγία» Αρχειοθετήθηκε 2014-01-16 στο Wayback Machine. άρθρο στον ιστότοπο BasketNet.gr, 7 Ιανουαρίου 2014.

Δείτε Επίσης
------------

* Α.Ο. Αγίας Παρασκευής
* Γ.Σ. Αγίας Παρασκευής
* Α.Ε. Αγίας Παρασκευής

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Καλαθοσφαίριση Αγίας Παρασκευής, επίσημος ιστότοπος.

  

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Καλαθοσφαίρισης Ανδρών 2022-2023 |
| --- |
|  |
| 1ος Όμιλος Βορρά | 
* Αγριά
* Αλμυρός
* Αμπελώνας
* Άμφισσα
* Ανόρθωσις Βόλου
* Αχέρων Καναλακίου
* Ιωάννινα (Σ.Κ.)
* Νίκαια 2012
* Παραμυθιά
* Σοφάδες
* Τιτάνες Παλαμά
* Τρίκαλα
 |  |
|  |
| 2ος Όμιλος Βορρά | 
* Άθλος Αλεξανδρείας
* Αρετσού Καλαμαριάς
* Εθνικός Κοζάνης
* Ιωνικός Ιωνίας
* Καστοριά
* Κούπα Κιλκίς
* Μελίκη
* Μ.Ε.Ν.Τ.
* Όλυμπος Ελευθερίου-Κορδελιού
* Π.Α.Ο.Κ. Μεσοποταμίας
* Πιερικός Αρχέλαος
 |
|  |
| 3ος Όμιλος Βορρά | 
* Απόλλων Καλαμαριάς
* Αρίων Ξάνθης
* Ασπίδα Ξάνθης
* Βασιλικά Θεσσαλονίκης
* Γαλάτιστα
* Διγενής Λακκώματος
* Δράμα
* Ελπίς Αμπελοκήπων
* Ευρώπη '87 Πευκοχωρίου
* Κολλέγιο Ανατόλια
* Κομοτηνή
* Ρούπελ Σιδηροκάστρου
 |
|  |
| 1ος Όμιλος Νότου | 
* Αγία Παρασκευή
* Γαλήνη Αχαΐας
* Γλαύκος Πατρών
* Δίων Κυπαρισσεύς
* Ερμιονίδα
* Καλαμάτα (Α.Ο.)
* Καλαμάτα (Σ.Κ.)
* Νήαρ Ηστ Καισαριανής
* Παλαίμων Κορίνθου
* Παναχαϊκή
* Πήγασος Θυρέας
* Σφήκα Αμαλιάδας
 |
|  |
| 2ος Όμιλος Νότου | 
* Αναγέννηση Αρκαλοχωρίου
* Άρης Νικαίας
* Διαγόρας Ρόδου
* Εργοτέλης Ηρακλείου
* Ηλιούπολη
* Κορωπί
* Κρόνος Αγίου Δημητρίου
* Μελίσσια
* Πεντέλη
* Πέρα
* Πορφύρας Φρεαττύδος
* Χαλάνδρι
 |
|  |
| 3ος Όμιλος Νότου | 
* Αιολικός Μυτιλήνης
* Αργοναύτης Τριγλίας
* Βροντάδος Χίου
* Δάφνη
* Ελευθερία Μοσχάτου
* Ένωση Αττάλου Καλύμνου
* Ίκαρος Καλλιθέας
* Μανδραϊκός
* Νίκη Αμαρουσίου
* Πικέρμι
* Ποσειδών Νέου Ψυχικού
* Φοίνιξ Πειραιώς
 |

 |